NaiveNeuron/SloPal huggingface dataset:
Pleštinská, Zita, poslankyňa NR SR (2021-06-18):
Ďakujem, pán predsedajúci. Vážené panie poslankyne, vážení páni poslanci, vážený pán minister, Výbor Národnej rady pre verejnú správu a regionálny rozvoj ako gestorský výbor k vládnemu návrhu zákona, ktorým sa mení a dopĺňa zákon č. 455/1991 Zb. o živnostenskom podnikaní, živnostenský zákon, v znení neskorších predpisov a ktorým sa mení zákon Slovenskej národnej rady č. 369/1990 Zb. o obecnom zriadení v znení neskorších predpisov, tlač 367, podáva Národnej rade v súlade s § 79 ods. 1 zákona Národnej rady č. 350/1996 Z. z. o rokovacom poriadku Národnej rady spoločnú správu výborov Národnej rady. Národná rada uznesením č. 639 z 18. marca 2021 pridelila predmetný návrh zákona na prerokovanie týmto výborom: Ústavnoprávnemu výboru Národnej rady, Výboru Národnej rady pre hospodárske záležitosti a Výboru Národnej rady pre verejnú správu a regionálny rozvoj. Výbory prerokovali predmetný návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol návrh zákona pridelený, zaujali k nemu nasledovné stanoviská: Ústavnoprávny výbor uznesením č. 266 z 28. apríla 2021 s návrhom zákona súhlasil a odporučil ho Národnej rade schváliť s pozmeňujúcimi a doplňujúcimi návrhmi; Výbor pre hospodárske záležitosti uznesením č. 164 z 29. apríla 2021 s návrhom zákona súhlasil a odporučil ho Národnej rade schváliť s pozmeňujúcimi a doplňujúcimi návrhmi; Výbor pre verejnú správu a regionálny rozvoj uznesením č. 83 z 29. apríla 2021 s návrhom zákona súhlasil a odporučil ho Národnej rade Slovenskej republiky schváliť s pozmeňujúcimi a doplňujúcimi návrhmi. Z uznesení výborov Národnej rady Slovenskej republiky uvedených pod bodom III. spoločnej správy vyplynuli tri pozmeňujúce a doplňujúce návrhy. Gestorský výbor odporúča o návrhoch výborov Národnej rady, ktoré sú uvedené v spoločnej správe, hlasovať takto: hlasovať spoločne o bodoch 1 až 3 zo spoločnej správy s odporúčaním gestorského výboru schváliť. Gestorský výbor na základe stanovísk výborov odporúča Národnej rade predmetný návrh zákona schváliť v znení schválených pozmeňujúcich a doplňujúcich návrhov uvedených v tejto spoločnej správe. Spoločná správa výborov Národnej rady bola schválená uznesením gestorského výboru č. 91 zo 4. mája 2021. Týmto uznesením ma výbor zároveň poveril za spoločnú spravodajkyňu, aby som na schôdzi Národnej rady pri rokovaní o predmetnom návrhu zákona predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady v znení neskorších predpisov. Ďakujem, pán predsedajúci, skončila som.
Heger, Eduard, poslanec NR SR (2018-10-19):
Ďakujem. Chcel som pôvodne faktickou, ale teraz som si presne spomenul, ako si, Ondro, spomenul práve tú situáciu, pretože naozaj sa môže stať prípad, že ten živnostník alebo malý podnikateľ má jeden rok veľmi úspešný a druhý rok už taký úspešný nemusí mať, resp. nevie, či ho bude mať úspešný. A na základe tej úspešnosti, ktorý môže byť výkyvom stanovený, sa mu môžu, mu tie preddavky vyskočiť výrazne vyššie a on, prirodzene, zo svojho podnikania nemá taký bežný cash flow a automaticky ho to zaťaží omnoho viac. Predstavte si, že doteraz neplatil preddavky a zrazu bude mať daňový základ na úspešnosti jedného roka a nejakú väčšiu zákazku získa, tak bude mať povedzme tú daň aj 9-tisíc, tú daň, teda, áno, daňovú povinnosť 9-tisíc. Automaticky mu vyskočia preddavky a viaže sa teda ten, Finančná správa ako keby automaticky očakáva, že ten ďalší už zase bude mať 9, no ale on nebude, lebo to bolo, sa mu pošťastilo a mal proste úspešný biznis. A z toho už priemerného, ktorý mal dokonca pod 
2,5-tisíc, bude musieť odkladať a tie peniaze mu budú chýbať. Nielenže mu budú chýbať možno na potenciálny rozvoj, ale môžu mu chýbať aj na bežnú prevádzku. A toto je práve ten rozdiel v tom, jako aj pán Dostál poukázal, že chceme to priblížiť tým podnikateľom práve na úroveň, keby sa aj pošťastilo mať nejaký väčší biznis, aby ich to v ďalšom roku, keby náhodou v tom sa nepošťastí, aby ich to nejako nepostihlo. A ešte len k tomu, čo si hovoril aj k tým úrokom. Ja som pozorne počúval veľmi dobre, veľmi dobrý návrh, ktorý ste aj vy prišli, a, áno, toto je vlastne, ide o to, aby sme odbremenili jednak aj od tej administratívnej záťaže tých podnikateľov a jednak od toho, aby nemuseli zbytočne vynakladať peniaze na to, že mali nejaké, mali nejaké oneskorené platby a z toho sa im počítajú úroky, pretože naozaj štát nepotrebuje takýmto spôsobom zarábať na tých ľuďoch a s tým úverovaním je to pravda. Takže úplne, úplne súhlasím s tým, čo povedal pán Dostál. Ďakujem pekne, to je všetko. Ešte, pán Dostál, nech sa páči.
Ďuriš Nicholsonová, Lucia, podpredsedníčka NR SR (2017-12-13):
S reakciou na faktické poznámky pani poslankyňa Simona Petrík. Nech sa páči.
B. Bugár, podpredseda NR SR: (2005-09-23):
Otváram rozpravu a pýtam sa, či sa hlási niekto do rozpravy ústne, keďže nemám písomné prihlášky do rozpravy. Konštatujem, že nikto. Končím možnosť prihlásiť sa do rozpravy. Vyhlasujem rozpravu za skončenú. A prerušujem rokovanie o tomto bode programu. V rokovaní budeme pokračovať informáciou o vydaných aproximačných nariadeniach vlády Slovenskej republiky v I. polroku 2005 a o zámere prijímania aproximačných nariadení vlády Slovenskej republiky v II. polroku 2005 (tlač 1233). Pán podpredseda vlády a minister spravodlivosti, máte slovo. Nech sa páči.
Figeľ, Ján, podpredseda NR SR (2015-02-18):
Nech sa páči s reakciou, Daniel Lipšic.
Laššáková, Jana, podpredsedníčka NR SR (2012-12-05):
Pán spravodajca, zaujmite miesto určené pre spravodajcov. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Duchoň ako jediný. Končím možnosť prihlásiť sa do rozpravy. Nech sa páči, pán poslanec, máte slovo.
Kuriak, Milan, poslanec NR SR (2022-12-01):
Áno, prosím, pán predsedajúci, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre hospodárske záležitosti.
Tankó, Viliam, poslanec NR SR (2024-01-09):
Ďakujem veľmi pekne, kolegovia a kolegyne, za vaše faktické reakcie na moje vystúpenie. A chcem sa vám poďakovať, že sa snažíte chrániť všetkých slušných občanov Slovenska, lebo vládna koalícia chce chrániť iba svojich ľudí. To znamená, že ľudia, ktorí nie sú ich ľudia, majú jednoducho smolu. Ešte mi, dovoľte mi, aby som trošku nie odbočil, ale hovoril aj o niečom inom. Podľa výskumu európskych organizácií je ohrozených až takmer 22 % detí chudobou a zároveň každé piate dieťa na Slovensku má rodičov, ktorí žijú v hmotnej núdzi, nemajú prácu, často žijú v nevyhovujúcich podmienkach a majú ohrozené bývanie. Prečo to hovorím? Hovorím to preto, lebo toto by mala byť prioritná téma v roku 2024 a nie zrušenie úradu, ktorý konečne prináša výsledky. Za posledných desať rokov totižto uväznili iba niečo vyše štyridsať ľudí za korupciu a ich výroky alebo dôvody hlavné sú to, že väznice sú preplnené, čo je úplne nezmysel. A ešte dovoľte jednu otázku, jednu takú otázku nakoniec. Aj keď si myslím, že odpoveď na túto moju otázku nedostaneme. Podľa vás by postupovali takto aj v prípade, ak by bol špeciálnym prokurátorom naďalej Dušan Kováčik alias 63:0? Ďakujem. (Potlesk.)
Blanár, Juraj, podpredseda NR SR (2021-06-24):
Ďakujem, pán spravodajca. Otváram všeobecnú rozpravu. Konštatujem, že do rozpravy som neobdržal žiadnu písomnú prihlášku. Teraz dávam možnosť prihlásiť sa ústne do rozpravy. Pán poslanec Radovan Kazda ako jediný zatiaľ. Má ešte niekto záujem sa zúčastniť rozpravy? Ak tomu tak nie je, tak uzatváram možnosť prihlásiť sa ústne do rozpravy. Ako jediný vystúpi pán poslanec Radovan Kazda, ktorému udeľujem slovo. Nech sa páči, pán poslanec, máte slovo.
Kollár, Boris, poslanec NR SR (2016-04-18):
Vážení členovia výboru pre verejnú správu a regionálny rozvoj, budeme sedieť v priestoroch v kancelárii č. 147. Poprosím vás ihneď po prerušení schôdze.
Danko, Andrej, podpredseda NR SR (2023-11-28):
Nech sa páči.
Sulík, Richard, predseda NR SR (2011-04-01):
Pán poslanec Jurčík nereaguje na faktické poznámky. S procedurálny návrhom pán podpredseda Fico.
Šimečka, Michal, podpredseda NR SR (2024-05-14):
Ďakujem veľmi pekne. A konštatujem, že nikto z prihlásených s faktickými poznámkami v tejto chvíli v sále nie je, čiže vyhlasujem rozpravu za skončenú a chcem sa spýtať, či k rozprave ešte chce zaujať stanovisko navrhovateľ. Nie. Alebo pán spravodajca, resp. navrhovateľ, pán spravodajca? Nie. Akurát vás poprosím, aby ste oznámili termín hlasovania ako spravodajca. Čiže predpokladám, dnes o 17. hodine? (Reakcia spravodajcu.) Dobre. Prerušujem preto rokovanie o tomto bode. A budeme pokračovať ďalej v prerušenom rokovaní v druhom čítaní o vládnom návrhu zákona, ktorým sa mení a dopĺňa zákona č. 355/2007 o ochrane, podpore a rozvoji verejného zdravia. Je to tlač 123. Rozprava bola vyhlásená za skončenú, to bolo štvrtok 9. mája minulý týždeň, tak sa chcem spýtať, či ešte pani navrhovateľka ministerka Dolinková chce zaujať stanovisko k rozprave. Nie je tomu tak. Pán spoločný spravodajca, pán poslanec Lučanský, nechcete sa vyjadriť k rozprave? Nie. A chcem vás iba požiadať, aby ste oznámili termín hlasovania.
Žarnay, Oto, poslanec NR SR (2016-09-21):
Ďakujem. Vážený pán predsedajúci, v rozprave vystúpili dvaja poslanci. Procedurálne návrhy neboli podané, preto, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Fronc, Martin, poslanec NR SR (2013-12-03):
Ďakujem, pani podpredsedníčka. Pán kolega, či sú to vyššie správne poplatky alebo sú to registračné poplatky, môžeme to rôzne nazývať, ale je to len iným menom nazvané ďalšie zvýšené daňové zaťaženie obyvateľstva. To je prvá poznámka. Druhá poznámka, viete, k tej rovnej dani, stále sa k nej vraciate. Ja som presvedčený, že daňové úniky sú najnižšie vtedy, ak je to, ten daňový systém jednoduchý a transparentný. Vtedy sa to dá najviac usledovať a zabrániť najväčšej miere únikov. Kobra je už represívne opatrenie. Ja nehovorím, že aj to nie je potrebné, ale to podľa mňa nie je systémové riešenie. A to, že či ponúkame, alebo neponúkame, ja mám jednu poznámku. Celkom sa zhodneme asi na tom, že keď dáte, ja neviem, jednopercentné daňové zaťaženie, niečo vyberiete. No keď dáte 10-percentné, vyberiete viacej. Ale budete asi so mnou súhlasiť, keď poviete, že bude 50-percentné zaťaženie, daňové, že už viac nevyberiete. Nejako, že to už začne potom klesať. A tu je otázka práve o tom, ako nájsť aj vhodnú výšku daňového zaťaženia, aby jednoducho sa čo najviac vybralo, ale aby súčasne to neznamenalo dopad na nezamestnanosť, pretože pri tak vysokom, jak povedzme, hypoteticky poviem, 50-percentnom daňovom zaťažení, tak vám tá nezamestnanosť tak narastie, že nebudete vedieť čo robiť.
Grendel, Gábor, podpredseda NR SR (2020-12-09):
Prezentujme sa a hlasujme. (Hlasovanie.) Prítomných 127 poslancov, za 32 poslancov, proti 79, zdržalo sa 16 poslancov, hlasovali všetci prítomní. Tento bod sme neschválili.
Hrušovský, Pavol, podpredseda NR SR (2010-12-15):
Pani poslankyňa Košútová chce reagovať na vystúpenia pánov poslancov s faktickými poznámkami. Nech sa páči, pani poslankyňa.
Laššáková, Jana, podpredsedníčka NR SR (2014-10-21):
Pani poslankyne, páni poslanci, budeme pokračovať. Poprosím pani predkladateľku Vieru Šedivcovú, aby zaujala miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor pre sociálne veci, poslancovi Milanovi Halúzovi. Nech sa páči, pán spravodajca. (Pokračovanie v rokovaní o návrhu poslankýň Národnej rady Slovenskej republiky Viery Tomanovej, Viery Šedivcovej, Evy Hufkovej a Jany Vaľovej na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov , tlač 1249.)
Halúz, Milan, poslanec NR SR (2014-06-06):
Ďakujem. Pán predseda, prosím, dajte hlasovať o postúpení návrhu zákona do druhého čítania.
Fecko, Martin, poslanec NR SR (2019-09-11):
Ďakujem, pán predsedajúci, za zapnutie. Takže, pán kolega, áno, súhlasím s tebou, že jak si povedal, že v piatom stupni bude to rojovisko. Ja hovorím, že áno, chráňme, však v pohode, ale kompenzujme straty susedovi, ktorému vlastne spôsobíme takú kalamitu, že koniec. Sa pýtam, právom koho sused má, ktorý možnože neni v chránenom území a má tam hospodársky les, má prísť o storočný porast iba kvôli tomu, že niekto si povedal. Tak potom ten štát, ktorý je to niekto, musí povedať, že áno, máš kompenzáciu storočného porastu ktorý ti zničil ten lykožrút, alebo niekto iný. A pokiaľ na to nemáme, tak potom vlastne nemôžme takéto možnosti robiť. Čo sa urobí, keď máte rakovinu na prste? Tak asi to vypálime, že? Aby tá rakovina sa nešírila. Tak, vážení, myslím si, že tak ako sa Nemci k tomu postavili, teraz Češi majú veľký problém, majú tam dokonca komisiu, ktorá rieši lykožrúta, tak myslím, že do takého štádia sa nechceme až dostať. Takže riešme to so zdravým gazdovským rozumom, ktorý, myslím si, aj ty, pán kolega, môžeš vo vašej koaličnej poslaneckej nejakej skupine tento zdravý gazdovský rozum tam presadiť. Ďakujem.
Doležal, Andrej, minister dopravy a výstavby SR (2022-03-15):
... ktorou sa mení smernica 2018/96 o riadení bezpečnosti cestnej infraštruktúry, ktorá je výsledkom novelizácie doposiaľ účinnej smernice Európskeho parlamentu a Rady č. 96 z 19. novembra 2008 o riadení bezpečnosti cestnej infraštruktúry za účelom zvýšenia bezpečnosti pozemných komunikácií v rámci tzv. transeurópskych dopravných koridorov, ako aj na iných hlavných cestných ťahoch vo fáze ich projektovania, výstavby a užívania a zabezpečenia ochrany chodcov a zraniteľných účastníkov cestnej premávky. Cieľom návrhu zákona je zabezpečiť systematické a odborné posúdenie pozemných komunikácií vo fáze ich projektovania, výstavby a užívania. Transpozíciou smernice dochádza predovšetkým k zavedeniu niekoľkostupňového bezpečnostného hodnotenia úsekov, ktoré zlepší orientáciu v aktuálnom stave bezpečnosti ciest a zabezpečí efektívnu prioritizáciu prijímania a realizácie nápravných opatrení, osobitne pri úsekoch pozemných komunikácií vyhodnotených ako najviac rizikové. Návrh zákona má vplyv na rozpočet verejnej správy a na podnikateľské prostredie. Návrh zákona nemá sociálny vplyv ani vplyvy na životné prostredie, informatizáciu, na služby verejnej správy pre občana ani vplyv na manželstvo, rodičovstvo a rodinu. Vážení prítomní, týmto si vás dovoľujem požiadať o podporu a schválenie predloženého návrhu. Ďakujem pekne za pozornosť.
I. Šimko, minister obrany SR: (2003-04-10):
Na uvedené vyhlásenie reagoval dňa 17. januára 2003 prezident Macedónska pozvaním predstaviteľov Európskej únie na realizáciu potrebných opatrení. 27. januára Rada Európskej únie na svojom zasadnutí rozhodla i o prizvaní krajín, ktoré boli kodanským samitom pozvané k členstvu v Európskej únii na spolupôsobenie v pripravovanej operácii v Macedónsku. Európska únia prevzala vedenie operácie v Macedónsku dňa 31. marca 2003. Operácia Európskej únie, pomenovaná Concordia, je duchom pozorovateľskou misiou. Jej hlavnými úlohami je monitorovanie situácie v Macedónsku pre sily Európskej únie a v prospech pozorovateľov rôznych medzinárodných organizácií, asistencie a lokálnym úradom v otázkach bezpečnosti a styčný kontakt s macedónskymi úradmi, miestnymi predstaviteľmi, obyvateľstvom a medzinárodnými organizáciami. V historicky prvej operácii pod vedením Európskej únie sa zúčastní 25 európskych krajín. Vzhľadom na širokú podporu operácie zo strany európskych krajín prebiehajúci proces integrácie Slovenskej republiky do Európskej únie a záväzky vyplývajúce z účasti Slovenskej republiky na spoločnej európskej bezpečnostnej a obrannej politike je účasť príslušníka ozbrojených síl v operácii Európskej únie v Macedónsku vhodná nielen z bezpečnostného, ale i medzinárodnopolitického hľadiska. Ako je uvedené v materiáli, ide o jedného príslušníka dôstojníka, ktorý bude v centre operácie pôsobiť ako spravodajský dôstojník. Prosím o podporu tohto návrhu. Ďakujem za pozornosť. Z. Martináková, podpredsedníčka NR SR: Ďakujem, pán minister. Prosím predsedu výboru pre obranu a bezpečnosť pána poslanca Roberta Kaliňáka, aby podal informáciu o výsledku prerokovania tohto návrhu vo výbore a aby predniesol návrh uznesenia.
Kollár, Boris, predseda NR SR (2020-06-03):
Ďakujem. Dávam slovo členovi výboru pre vzdelávanie, vedu, šport, mládež poslancovi Radovanovi Slobodovi, aby informoval Národnú radu o výsledku prerokovania návrhu vlády vo výbore.
Pellegrini, Peter, predseda NR SR (2023-12-14):
Pán poslanec Hellebrandt.
Nicholsonová, Lucia, podpredsedníčka NR SR (2016-04-20):
Pán poslanec Kollár s faktickou, nech sa páči.
Podmanický, Ján, poslanec NR SR (2012-08-10):
Ďalší návrh predložil pán poslanec Fecko, ale vzhľadom na to, že bol schválený môj prvý pozmeňovací návrh, nie je možné o návrhu hlasovať.
Paška, Pavol, predseda NR SR (2013-12-04):
(Hlasovanie.) 142 prítomných, 60 za, 82 sa zdržalo. Návrh sme neschválili.
Ďuriš Nicholsonová, Lucia, podpredsedníčka NR SR (2016-07-07):
Pán poslanec Madej, nech sa páči.
Mizík, Stanislav, poslanec NR SR (2022-12-08):
Ďakujem za slovo. Pán Viskupič, sloboda slova na Slovensku je minulosť. Dávna minulosť. Médiá, mainstreamové vlasia... vlastnia oligarchovia, alternatíva je tiež pod vplyvom lobistických skupín. Nezakrývajme si oči, že je nejaká alternatíva. Jasne to vidno podľa obsahu. Väčšinu tam majú priestor stále tí istí politici či analytici. Čo sa týka doby covidovej, ktorú ste spomínali, už sa zmenilo všetko. To, čo bolo predkladané ako pravda a vynucovala sa represiou, je teraz odhaľované ako lož. A to, čo bolo vtedy označované ako hoax, sa stáva pravdou. Myslím si, že na Slovensku je už dávno terorizovanie skutočnosťou. A kto to robí? Tu je taká šablóna. Sú to mimovládky prerastené do štruktúr štátu. Prerastali tam za všetkých minulých režimov. Politici hlavného prúdu, prokurátori, sudcovia a toto je systém, ktorý sa takto tuná u nás deje. Ďakujem.
Hudacký, Ján, poslanec NR SR (2014-10-22):
Ďakujem, pán predseda, ja by som chcel tiež informovať členov hospodárskeho výboru, že zasadnutie výboru bude dnes o 12.00 hod. v miestnosti č. 183. Ďakujem pekne.
Pellegrini, Peter, predseda NR SR (2015-06-30):
Ďakujem pekne. Pán poslanec Hlina.
Kollár, Boris, predseda NR SR (2021-09-28):
Ďakujem. Pani poslankyňa Zemanová, nech sa páči, máte slovo.
Pellegrini, Peter, predseda NR SR (2024-02-08):
Prezentujme sa a hlasujme o bode č. 21 druhého pozmeňujúceho návrhu pána poslanca Galka. (Hlasovanie.) Prítomných 130 poslancov, za 16, proti 77, zdržalo sa 37. Bod sme neschválili.
Kazda, Radovan, poslanec NR SR (2022-03-22):
Ďakujem. Vážený pán predseda, v rozprave nevystúpili žiadni poslanci. Informácia výboru obsahuje dva pozmeňujúce a doplňujúce návrhy. Pán predseda, dajte, prosím, hlasovať o týchto dvoch bodoch spoločne.
M. Hort, podpredseda NR SR: (2008-10-22):
S faktickými poznámkami na vystúpenie pani poslankyne Tóthovej sa nehlási nikto. Teraz dávam slovo druhému prihlásenému do rozpravy, ktorým je pán poslanec Martin Pado. Nech sa páči, pán poslanec, máte priestor v rozprave.
Laššáková, Jana, poslankyňa NR SR (2017-11-29):
Ďakujem pekne za slovo. Chcem len informovať, že v rozprave vystúpili dvaja poslanci, ale neboli podané žiadne procedurálne návrhy. Preto, pán predsedajúci, dajte hlasovať o tom, že Národná rada prerokuje vládny návrh zákona v druhom čítaní.
P. Paška, predseda NR SR: (2009-09-08):
Posledná je prihlásená pani poslankyňa Sabolová. Nech sa páči, máte slovo.
Dostál, Ondrej, poslanec NR SR (2020-04-07):
Ďakujem všetkým kolegom za, za reakcie. No, pán poslanec Petrák, nemyslím, že by sme povyšovali transparentnosť nad rozumnosť. Podľa mňa transparentnosť je, naopak, súčasťou racionálnej správy vecí verejných. A asi sa teda nezhodneme na tom, čo je, čo je lepšie a čo je horšie riešenie, a hovorím, že na začiatku tie predstavy boli, boli medzi mnohými z nás úplne niekde vzdialené, teraz sa ich podarilo, podarilo priblížiť. Ja teda neviem, že či teda nejaká obchodná verejná súťaž, alebo predaj majetku, alebo dlhodobý prenájom majetku sú veci, ktoré, ktoré súvisia nejako s riešením krízovej situácie okolo, okolo COVID-19, alebo, alebo sú spôsobilé spôsobiť nejakú vážnu škodu samospráve. Pokiaľ ide o pána poslanca Ferenčáka, no áno, no tak možnože v tej veci, veci lehôt sa my dvaja zhodneme a nezhodneme sa s pánom poslancom Vetrákom, ale ja zasa rozumiem aj jeho dôvodom. To nie je o tom, že mávneme rukou nad tým, že samosprávy porušujú. Jednoducho zachováme im tú povinnosť a samosprávy budú musieť uskutočniť rokovanie buď teda štandardným spôsobom v tej trojmesačnej lehote, alebo, alebo prostredníctvom videokonferencií. To nie je nabádanie na, na porušovanie zákona, tak to určite pán poslanec Vetrák nemyslel, len proste zachováva nejakú povinnosť a to je, opäť, jeden pohľad je, je starosta, druhý pohľad sú, sú komunálni poslanci a treba to nejako vyvážiť. Ďakujem.
J. Vaľová, poslankyňa: (2007-06-27):
Ďalej by som chcela povedať, že ja som si tu našla, ako pracujú odborári v iných štátoch. A môžem citovať, že vo Francúzsku napríklad zákon udáva minimálne množstvo hodín, ktoré sú garantované do mesiaca. Môžem povedať, že v Luxembursku je to na počet 500 zamestnancov až do výšky 40 hodín týždenne. V Španielsku takisto je to od 15 do 40 hodín v závislosti od počtu zamestnancov. Čiže všade tí odborári majú možnosť pracovať. Veď predsa nás k tomu viaže aj Medzinárodná organizácia práce a my sme vlastne jej zakladateľmi a dodržiavame tieto predpisy. Takisto chcem povedať, že vlastne tie zamestnanecké rady ozaj nemajú právnu subjektivitu a myslím, že chápete, čo to znamená. Mám veľmi málo času, ale potom prečítam, ako pán Kaník robil novelu Zákonníka práce, ako ju ohlásil odborárom a do mesiaca mu mali dať stanovisko. Ako nechcel vyjednávať s nikým. Čiže ja chápem opozíciu, že najlepšie nemať partnera, s ktorým treba vyjednávať, najlepšie je ich mať päť alebo šesť, lebo ak i tých partnerov je veľa, tak  potom sa sila roztriešti a tí zamestnanci ozaj nemajú takú ochranu, ako by si predstavovali. Nezatracujem ani zamestnanecké rady, ale ešte raz opakujem, nemajú právnu subjektivitu.
Pleštinská, Zita, poslankyňa NR SR (2021-01-29):
Ďakujem pekne, pán predsedajúci. Tiež by som sa chcela poďakovať pani Miriam Šutekovej za jej podnet. Aj tu vychádza z toho, že parlament, v parlamente sedia ľudia, ktorí majú skúsenosti s praktickým naplnením zákona, či sú to už starostovia, primátori, alebo poslanci mestských zastupiteľstiev a obecných zastupiteľstiev. Toto nie je prvá snaha, lebo tá prvá snaha bola ešte v predchádzajúcom období, keď do § 88 stavebného zákona sa dostala, dostal aj odsek, že to bude riešiť asociácia, a tým pádom vlastne to bolo veľmi zložité, pretože ja sama som sa do toho procesu zapojila, asociácia ma vyzvala a potom ten celý proces bol veľmi náročný. Takže skutočne vítam, že sa tam zjednodušia procesy aj pre pracovníkov stavebných úradov. Bude otázka ešte odvolacieho konania. Tam bude možno tá kooperácia so štátom, pretože odvolacie orgány môžu tento, tento proces nejakým spôsobom zahatať. Takže pokiaľ stavebník súhlasí s odstránením stavby, nie je problém, až potom, keď prichádzajú do toho ostatné procesy. Takže treba sa na to pozrieť a v kooperácii s, alebo v spolupráci so štátnou správou tieto problémy ešte vyriešiť v zákone. Ďakujem pekne.
Tomáš, Erik, poslanec NR SR (2021-12-02):
Ja už sa s pánom Matovičom trochu poznám z politiky. Ale hovorím dobre, v súlade so všetkým, len potom nech nás nevolá k spolupráci. A potom, pán minister, viete, vy hovoríte, že opäť máte také velikášske slová, že toto vyrieši celú vec a už nebude štvrtá, piata vlna, ak som správne pochopil. To isté ste hovorili pri plošnom testovaní, pri Sputniku a podobne. Ale naopak, vy keď teraz motivujete alebo použijete takýto nástroj pri tretej vlne. Tak potom čo pri štvrtej a piatej vlne budete používať to isté? Čiže chcem len toľko povedať, že nemá to motivačný účinok. Nebude to mať motivačný účinok, tak ako tá vaša lotéria. A po ďalšie chcem povedať, že vy tých 500 mil. máte. Ak hovoríte, že sú k dispozícii, tak ich jednoducho máte a mali ste ich dať buď dôchodcom, alebo povedzme na zdravotníctvo lekárom, sestrám, ktoré, ktorí tu húfne odchádzajú, pretože už majú toho dosť. A musím vám pripomenúť, že sme predkladali fakt viaceré návrhy v prospech dôchodcov a stále bola tá istá odpoveď aj od ministra práce, že nie sú peniaze. Čiže ak chcete dôchodcom reálne pomôcť, dajte im tie peniaze. Nehrajte s nimi tieto interaktívne hry, pretože je to nedôstojné zvlášť v tejto situácii nielen pandemickej, ale aj zlej sociálnej, pretože sa aj na dôchodcov, aj na celú spoločnosť valí vlna zdražovania. A ponúkli sme kompromisný návrh. Odmietli ste ho. Takže takto to aj dopadne.
Hrnčiar, Andrej, podpredseda NR SR (2017-05-17):
Ďakujem. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Jozefovi Rajtárovi.
Laurenčík, Milan, podpredseda NR SR (2021-12-14):
S faktickou poznámkou teraz vystúpi pán poslanec Robert Fico, nech sa páči.
B. Bugár, podpredseda NR SR: (2002-07-02):
(Hlasovanie.) Prítomných 99 poslancov, za návrh 96, zdržal sa 1, nehlasovali 2. Návrh sme schválili. Takže pristúpime k tretiemu čítaniu . Otváram rozpravu v rámci tretieho čítania. Pýtam sa, či sa hlási niekto do rozpravy. Konštatujem, že nie to tak. Vyhlasujem v treťom čítaní rozpravu za skončenú. Nech sa páči. A. Hoffmann, poslanec: Dajte, pán predsedajúci, hlasovať o návrhu zákona ako o celku s odporúčaním gestorského výboru schváliť ho.
Bugár, Béla, podpredseda NR SR (2019-11-27):
Ďakujem pekne. Vyhlasujem rozpravu o tomto bode programu za skončenú. Pán spravodajca, chcete zaujať stanovisko? Hlasovanie v štvrtok o 11.00 hod.? (Reakcia z pléna.) Dobre, ďakujem pekne. Prerušujem rokovanie o tomto bode programu. Budeme pokračovať druhým čítaním o návrhu poslancov Dušana Tittela, Tibora Jančulu na vydanie zákona, ktorým sa mení a dopĺňa zákon č. 440/2015 Z. z. o zmene a doplnení niektorých zákonov. Je to zákon o športe (tlač 1716). Pán poslanec Tittel, ako navrhovateľ máte slovo. (Rokovanie o návrhu poslancov Národnej rady Slovenskej republiky Dušana Tittela a Tibora Jančulu na vydanie zákona, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov v znení neskorších predpisov , tlač 1716.)
Kollár, Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 141, za 82, zdržalo sa 59. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto do rozpravy? Ak nikto, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Viskupič, Jozef, poslanec NR SR (2013-09-25):
Ďakujem, pán kolega, mňa vo vašom vystúpení zaráža to, čo veľmi účelovo používate, a to je hĺbka vašej pamäte. Aj váš predrečník, aj vy, spolu si vyberiete jeden moment a od neho začnete argumentáciu. Tak ja vám teda pripomeniem, že ja nie som nejaký starý parlamentár. Som tretí rok aj s cestou, ale mňa absolútne zarazilo, ako si tam sediaci pán poslanec vtedy opozičný Kaliňák dovolil uraziť poslanca Matoviča. Následne po jeho reakcii ho vyzval na férovku. Tak keď to niekde začalo, tak to z môjho pohľadu začalo tuná. Novinári by vám určite vedeli dokumentovať ďalšie začiatky týchto vecí. Viete, najväčším nešťastím akéhokoľvek ľudského konania je, keď ambície predbiehajú schopnosti. A vy ste mali obrovské ambície aj z hľadiska tohto rokovacieho poriadku. Koniec koncov sa tu teraz bavíme o rušení poslaneckého klubu SaS. Podľa mňa tá ambícia urobiť nejaké základné nastavenie, pravidlá, či už z vašej strany, alebo zo strany opozície, bola legitímna. Akurát k nej vôbec neprišlo. Proste zhodené zo stola, nikam sme sa nedostali, obraz o tom, že sme rokovali o zmene pravidiel, ako majú poslanci medzi sebou fungovať, je nič, nula, žiadny symbolický moment neodišiel. No a k tomu, čo sem kto zavádza. Kedy sa v tomto parlamente odvolávala vláda bez vlády samotnej a kedy sa cez deň rokovalo na riadnej schôdzi, v noci sa odvolávalo, potom sa zase rokovalo na riadnej schôdzi a potom sa zase odvolávalo. Veď toto sú veci, ktoré ste sem priniesli vy, nie my! Na to nemáme hlasy.
Budaj, Ján, poslanec NR SR (2019-02-08):
Ďakujem. Podarilo sa. Igor Matovič okrem iných, iných tém, ktoré otvoril, otvoril aj otázku evidencie Štátnej bezpečnosti. Chcem pripomenúť poslancom, že evidencia tejto zločineckej organizácie, á, sa stali základom fungovania Ústavu pamäti národa, ktoré ale stále nie je dokončené. Množstvo evidencií, najmä vojenskej rozviedky, ale aj vojenskej kontrarozviedky, ale aj rozviedky či špiónov v zahraničí, sú stále bežne nedostupné občanom. Vyzývam aj touto formou, aby sa témou zaoberali, pretože vznikajú, vznikajú prekvapenia tohoto typu. Ani táto evidencia, o ktorej hovoril Igor Matovič, nie je bežne dostupná, a to toľko rokov po ustanovení Ústavu pamäti národa a po toľkých financiách vyčerpaných na tento ústav. Zároveň, samozrejme, sa znovu ukáže, že Ústav pamäti národa dáva informácie, čo je veľmi chválitebné, ale nestíha riešiť analýzy a nestíha robiť skúmanie. Bez skúmania sú ale evidencie a záznamy tejto zločineckej organizácie diskutabilné a vytvára sa fenomén kolektívnej viny. Čiže ľudia bez ohľadu na to, či a čo urobili konkrétne, sú vystavení verejnému odsúdeniu. S tým môže ísť aj poškodenie v profesii, poškodenie pri politickej činnosti, v tomto prípade sa tu diskutuje o pôsobení na Ústavnom súde. O to viac je namieste hovoriť... (Prerušenie vystúpenia časomerom.)
Jarjabek, Dušan, poslanec NR SR (2017-10-10):
Ďakujem pekne. Nie je to pán poslanec Petrák, ale som to ja. Bohužiaľ, musím rozprávať cez mikrofón pána poslanca Petráka, lebo mi nefunguje hlasovacie zariadenie.
S. Kahanec, poslanec: (2009-02-11):
Možno na doplnenie, aby tie údaje boli nejako porovnateľné, tak každopádne na Slovensku asi nemáme celkom zmapovanú situáciu. Ale v Českej republike z roku 2003, rozdiel medzi výdavkami na náklady s poskytovaním zdravotnej starostlivosti a ďalšie veci súvisiace s liečením fajčiarov predstavovali o 14 miliárd väčšiu sumu ako prínosy z predaja tabakových výrobkov. Štrnásť miliárd je, myslím, slušná suma, ktorá sa dá použiť aj dnes, keď hľadáme 10 alebo 15 miliárd na balíček opatrení. Takisto chcem povedať, že zažil som to pred časom, keď sme nemali takéto predpisy z hľadiska fajčenia a keď vlastne záležalo na tom, či šéf fajčí, alebo nefajčí. A potom sa fajčilo na pracovisku. A tí ostatní, ktorí nefajčili, museli znášať všetkých tých, ktorí tam fajčili. Teraz sme už trošku ďalej a ja preto podporím všetko, ktoré aj súčasný stav posunie zasa o krok ďalej pre ochranu nefajčiarov, lebo zákon nehovorí o zakázaní fajčenia, zákon hovorí o ochrane nefajčiarov. Ďakujem pekne.
Hrnčiar, Andrej, podpredseda NR SR (2019-02-06):
Pán poslanec Marček.
Sulík, Richard, predseda NR SR (2011-03-29):
Ďakujem. Pani poslankyňa Vaľová.
Bittó Cigániková, Jana, poslankyňa NR SR (2021-06-29):
(Povedané súbežne s predsedajúcim.) ... takže všetci, čo hovoríte niečo iné... (Ruch v sále.) Môžem uviesť hlasovanie. Chcela som kolegom odpovedať.
P. Paška, predseda NR SR: (2009-02-10):
(Hlasovanie.) 141 prítomných, 63 bolo za, 7 proti, 70 sa zdržalo, 1 nehlasoval. Nepostúpili sme návrh zákona do druhého čítania. Pani poslankyňa Rosová teraz uvedie v prvom čítaní hlasovanie o návrhu poslancov Národnej rady Slovenskej republiky Martina Fronca, Júliusa Brocku a Pavla Abrhana na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov . Je to tlač 922.
Bugár, Béla, podpredseda NR SR (2019-10-17):
Vyhlasujem rozpravu o tomto bode programu za skončenú. Pán spravodajca, chcete sa vyjadriť v rozprave? (Reakcia spravodajcu.) Nie. Ďakujem pekne. Prerušujem rokovanie. Teraz budeme pokračovať druhým čítaním o návrhu poslancov Tibora Jančulu a Magdalény Kuciaňovej na vydanie zákona, ktorým sa mení zákon č. 311/2001 Z. z. Zákonník práce (tlač 1630). Teraz dávam slovo pánovi poslancovi Jančulovi, nech sa páči. (Rokovanie o návrhu poslancov Národnej rady Slovenskej republiky Tibora Jančulu a Magdalény Kuciaňovej na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov , tlač 1630.)
M. Číž, podpredseda NR SR: (2007-05-15):
Tak teda mi dovoľte konštatovať, že Národná rada navrhuje Súdnej rade Slovenskej republiky za kandidátov Vojtecha Keselého, Juraja Mravčáka a Andreu Sunik na vymenovanie za sudcov disciplinárneho súdu. Teraz vás poprosím, pani poslankyňa, oznámte výsledok tajného hlasovania o voľbe člena Rady Slovenskej televízie.
Malatinec, Roman, poslanec NR SR (2024-09-10):
Pán predsedajúci, odhlasovali sme bod zo spoločnej správy a pozmeňujúce a doplňujúce návrhy vyplývajúce z rozpravy. Mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď. Dajte, prosím, hlasovať o tomto návrhu.
Glváč, Martin, podpredseda NR SR (2016-11-28):
Ďakujem. S faktickými poznámkami nikto. Vyhlasujem rozpravu za skončenú. Chce k rozprave zaujať stanovisko navrhovateľ? Nie je tomu tak. Spravodajca? Nie. Pán spravodajca, žiadam vás, aby ste oznámili termín hlasovania.
Náhlik, Peter, poslanec NR SR (2016-10-12):
Ďakujem veľmi pekne. Prosím, pán predsedajúci, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Pellegrini, Peter, predseda NR SR (2023-11-15):
S reakciou na faktické poznámky pán poslanec Pekár.
Šeliga, Juraj, podpredseda NR SR (2020-07-24):
Na vaše vystúpenie – dve faktické poznámky. Pani poslankyňa Kozelová, nech sa páči.
Uhliarik, Ivan, poslanec NR SR (2014-03-28):
Ďakujem. Súhlasím s poslancom Kuffom, že plodnosť nie je ochorenie, ale fyziologický stav, preto principiálne hradiť na 100 % pre akúkoľvek skupinu pacientov alebo obyvateľov a žien nejaké lieky, ktoré ovplyvňujú fyziologický stav, je nesprávne. Navyše v čase, keď táto skupina, ktorá má ekonomické problémy, sú to rodiny a ženy nad štyri deti, alebo väčšina má ekonomické problémy, často nemá finančnú dostupnosť pre mnohé ochorenia, ktoré postihujú ich, týchto obyvateľov alebo ich deti, či už sú to antidiabetiká, alebo antibiotiká, alebo lieky na krvný tlak. A preto si myslím, že v čase, keď slovenské zdravotníctvo naozaj nemá na 100 % hradené „vážne“ lieky, hradiť antikoncepciu by malo byť principiálne nesprávne. Čo sa týka celkového návrhu, je to kvázi zlepšenie oproti minulosti, keď pani poslankyňa navrhovala trvalé riešenie, ale nechcem teraz reagovať na pána poslanca. Ďakujem.
Laššáková, Jana, podpredsedníčka NR SR (2013-03-13):
Prosím, prezentujme sa a hlasujeme. (Hlasovanie.) Prítomných 142 poslancov, za návrh hlasovalo 60 poslancov, proti bolo 6, zdržalo sa 76 poslancov. Konštatujem, že ani tento návrh sme neschválili. Nech sa páči, pán poslanec.
Laurenčík, Milan, podpredseda NR SR (2021-06-16):
Pán poslanec Szőllős, prosím, nevykrikujte.
P. Hrušovský, predseda NR SR: (2005-02-08):
Pani poslankyňa Podracká. D. Podracká, poslankyňa: Pán predseda, ja som sa tiež len chcela vyjadriť k hlasovaniu o osvienčimskej lži, že ja som nehlasovala, ja som chcela hlasovať za. Chcela som zmeniť toto.
M. Hort, podpredseda NR SR: (2008-10-28):
S faktickými poznámkami na vystúpenie pána poslanca Mikloška sa neprihlásil nikto. Posledným prihláseným do rozpravy ústne je pán poslanec Pavol Minárik. Nech sa páči, pán poslanec, máte slovo v rozprave.
Halgašová, Jarmila, poslankyňa NR SR (2022-02-02):
Ďakujem pekne. Ja by som bola veľmi rada, ak by sme vlastne tento inštitút pridomového hospodárstva si vyriešili za okrúhlym stolom, pretože jasné, ako hovorí aj kolega Karahuta, tieto zvyšky sa dajú využívať pre hosp... v rámci pridomového hospodárstva, ale v prípade, že vlastne tieto hospodárske zvieratá a produkty z nich sú konzumované v rámci domácností, priateľov a darovania, nie je problém a tým pádom nie je potrebné vlastne to, to upravovať priamo v zákone o potravinách, pretože zákon o potravinách a celá európska legislatíva sa vzťahuje len pri uvádzaní potravín na trh. Problém je, ak tieto potraviny z pridomového hospodárstva sú uvádzané na trh. To znamená, že v tomto prípade ten, aj ten pridomový hospodár, to hospodárenie musí spĺňať požiadavky akejkoľvek – aj európskej, aj národnej – legislatívy. Čiže z môjho pohľadu, možnože to čítam zle, je to zavedenie ďalšej povinnosti. A ja sa pýtam, prečo má byť zavedenie ďalšej povinnosti, pretože pre nich, pre pridomového hospodára platia všetky ostatné povinnosti vyplývajúce z potravinovej legislatívy. A preto si myslím, že vlastne tento zákon by mal ísť tým pádom na notifikáciu, preto budem rada, ak tento problém si spoločne vydiskutujeme a dospejeme k nejakému rozumnému záveru. Ďakujem pekne.
J. Berényi, poslanec: (2007-06-22):
Pomocou predloženého materiálu o vyslovenie súhlasu s prítomnosťou príslušníkov irackých ozbrojených síl sa dá tento nesúlad v oblasti zahraničnopolitickej politiky vlády popísať až z dvoch hľadísk. Po prvé. Dva týždne pred voľbami strana SMER prišla s kategorickým vyhlásením. Ak bude vo vláde, okamžite stiahne slovenských vojakov z Iraku. Realita je však taká, že aj po stiahnutí ženijno-odmínovacej jednotky ozbrojených síl vo februári 2007, čiže 8 mesiacov po vytvorení novej vlády, citujem predkladaciu správu: „V apríli 2007 vojenské pôsobenie v Iraku pokračuje účasťou šiestich príslušníkov ozbrojených síl vo veliteľstve operácie Iracká sloboda. Predtým sa v texte môžeme dočítať aj o tom, že operácia Iracká sloboda je stále pod vedením USA, a nie NATO alebo OSN.“ Teda to sú fakty rok po voľbách napriek tomu, že v časopise Slovo 31. mája 2006 súčasný predseda vlády, vtedajší opozičný líder hovoril nasledovne. Citujem: „Som presvedčený, že v Iraku došlo k hrubému porušeniu medzinárodného práva, že naši vojaci tam nemajú čo robiť.“ A neskôr hovorí: „Občas mám pocit, že keď z tohto Iraku už odíde aj posledný americký vojak, tak slovenskí tam pre istotu stále ostanú.“ Neviem, možnože pán predseda vlády teda mal na mysli práve tých šiestich príslušníkov slovenských ozbrojených síl. Môžeme teda skonštatovať, že v účasti Slovenskej republiky v irackej vojenskej operácii nastala len kvantitatívna, a nie kvalitatívna zmena. Po druhé. V nadväznosti na plány USA vybudovať protiraketový systém v Čechách a Poľsku premiér nás poučil, že pokiaľ je táto vláda pri moci, žiadne cudzie vojenské základne na Slovensku nebudú. V poriadku, berieme to na vedomie. Lenže aj keď nie je, samozrejme, možno priamo porovnať vojenskú základňu s vojenským výcvikom, predsa moja logika sa pýta. Prečo má potom výcvik irackých vojakov prebiehať práve na území Slovenskej republiky? Veď príslušné rozhodnutie členských krajín NATO hovorí o takom výcviku, ktorý sa môže uskutočniť na území alebo mimo územia Iraku. Podľa mojich informácií členské krajiny NATO takýto výcvik skôr vykonávajú práve z bezpečnostných dôvodov buď v Iraku, alebo na území niektorej zo susedných krajín a menej na území poskytovateľského štátu. Preto sa vás, pán minister, pýtam, prečo ste zariadili výcvik irackých vojakov, ktorí sú v súčasnosti vo svete najviac vystavení teroristickým útokom na území Slovenskej republiky a prečo nie niekde v blízkosti Iraku, aby ste zredukovali bezpečnostné riziko pre obyvateľov Slovenskej republiky. Len poznamenávam, že finančné dôvody v tejto vážnej otázke nemôžu ísť na úkor bezpečnosti občanov. Napriek mojim pripomienkam rád by som predkladateľov ubezpečil, že Strana maďarskej koalície bude hlasovať za predložený materiál, lebo pomoc Iračanom je aj v našom záujme. Ale podotýkam, že keby sme boli súčasťou vládnej koalície, presadzovali by sme výcvik mimo územia Slovenskej republiky. Ďakujem za pozornosť. (Potlesk.)
Žiga, Peter, podpredseda NR SR (2024-06-27):
Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Žitňanská, Lucia, poslankyňa NR SR (2015-12-01):
Ďakujem pekne za slovo, pán predseda. Vážené kolegyne, kolegovia, dovoľte, aby som v zmysle § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokovali ústavnoprávny výbor a výbor pre financie a rozpočet. Ako gestorský výbor navrhol ústavnoprávny výbor s tým, aby prerokovali návrh zákona výbory do 21. januára 2016 a gestorský výbor do 22. januára 2016. Zo znenia návrhu zákona je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predseda, prosím, otvorte všeobecnú rozpravu.
Laššáková, Jana, podpredsedníčka NR SR (2012-12-18):
S reakciou pán poslanec Madej, nech sa páči.
Hraško, Igor, poslanec NR SR (2012-07-02):
Ďakujem pekne, pán predsedajúci. Pán kolega, vy ste tam hovorili o siedmich ľuďoch, že nemôžu naraz spadnúť do kanála. To určite nie, ale môže tam zbehnúť kolesom pri rýchlosti 90 km hocijaký autobus alebo iný dopravný prostriedok, ktorý môže usmrtiť ďaleko viacej. Takže toto bol taký dosť hlúpy príklad, ktorý ste uviedli. Do trestných činov spadlo požitie alkoholu nad jedno promile. Prepáčte, ale nerozumiem tomu, že čím ohrozil ten, kto si sadol za volant, ešte si len sadol, ešte nikoho neohrozil, ten, kto má nad jedno promile, a predsa je to trestným činom. Tak potom aká je tu paralela akože, nerozumiem, čomu nerozumiete vy, pretože ak niekto má nad jedno promile, už je potenciálne nebezpečný. To znamená, že týmto zákonom sa riešila prevencia. Prečo nemôžeme takúto prevenciu riešiť tým, že ukradnutie poklopu alebo rozvodnej skrine, poklopu elektrického rozvodu bude takisto trestným činom a môže pôsobiť skoro preventívne. Pochybujem, že sa potom budú kradnúť vo väčšom množstve tieto poklopy alebo zariadenia, ktoré skutočne môžu byť nebezpečné. Ono zatiaľ to možno nedokážete pochopiť, kým by sa to nestalo trebárs vašim deťom alebo vašim vnukom. Potom by ste to možno chápali z toho iného pohľadu. Takže tieto vaše argumenty sú dosť v rozpore s tým, čo už je prijaté a čo už funguje. Ďakujem pekne.
Jurinová, Erika, podpredsedníčka NR SR (2013-02-07):
Ďakujem pekne, pán poslanec. Otváram týmto rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nikto. Uzatváram možnosť prihlásiť sa a vyhlasujem zároveň rozpravu za skončenú. Chcete sa, pán spravodajca, vyjadriť k rozprave? Nie. Prerušujem rokovanie o tomto bode programu. Budeme pokračovať v prerušenej rozprave v prvom čítaní o návrhu pána poslanca Miroslava Beblavého a Magdalény Vášáryovej na vydanie zákona, ktorým sa mení a dopĺňa zákon č. 13/1993 Z. z. o umeleckých fondoch. Prosím pána navrhovateľa alebo pani navrhovateľku, aby zaujali svoje miesto, rovnako aj pána spravodajcu. Desať minút máme. Pani navrhovateľka je tu. Tak nech sa páči, pán poslanec Hraško v ústnej rozprave. O piatej potom budeme pokračovať hlasovaním.
A. Belousovová, podpredsedníčka NR SR: (2007-10-24):
Teraz dávam slovo spravodajcovi z ústavnoprávneho výboru pánovi poslancovi Ľubomírovi Petrákovi, aby informoval Národnú radu o výsledku rokovania výboru o tomto návrhu zákona.
Kaník, Ľudovít, poslanec NR SR (2015-10-07):
Ďakujem a zároveň sa hlásim ako predkladateľ aj do rozpravy. Béla, všetky tie argumenty, ktoré si tu predniesol, nie sú predmetom tohto ústavného zákona. Ani jeden z nich. To len ukazuje, aký lacný a prázdny je váš postoj a ako lacno ste poskytli SMER-u dobrú zámienku. A budem na to v rozprave reagovať.
Hort, Milan, podpredseda NR SR (2011-10-19):
Ďakujem. S faktickou poznámkou sa prihlásil jediný poslanec, pán poslanec Blanár. Uzatváram možnosť prihlásiť sa s faktickou poznámkou a slovo má pán poslanec Blanár.
Dolinková, Zuzana, ministerka zdravotníctva SR (2024-02-08):
Ďakujem pekne. Pokiaľ ja mám informácie od pána ministra školstva Tomáša Druckera, tak on intenzívne komunikuje a myslím, že aj konzultuje všetky svoje aktuálne veci a procesy aj s bývalými ministrami školstva, teda myslím, že aj s pánom Bútorom, dokonca ešte s predchádzajúcim pánom ministrom, exministrom Horeckým. Neviem, do akej miery ten sľub, o ktorom ste vy hovorili, že bude povinná školská dochádzka aj pre ukrajinské deti od septembra 2024, je aktuálne téma dňa, takže ja keď, buď interpeláciou, alebo skúsim potom sa podopytovať a požiadam pána ministra školstva, aby vám na túto otázku zodpovedal. Ďakujem pekne.
Heger, Eduard, podpredseda vlády a minister financií SR (2020-06-04):
Ďakujem pekne. Takže opäť odpovedám pánovi poslancovi. Vážený pán poslanec, zdravotníctvo je náročný rezort, ktorý sa dotýka každého občana, je vnímaný veľmi citlivo pacientami a ako aj odbornou verejnosťou. Obsahuje množstvo výziev, kumulujú sa v ňom rozdielne názory, preto som nesmierne rád, že môžem skonštatovať, že sme situáciu s COVID-19 zvládli na Slovensku ukážkovo a sme vzorom pre mnohé krajiny, ktoré niektoré opatrenia kopírujú práve od nás Slovákov. Úspech Slovenska v boji s novým koronavírusom spočíva v rýchlych a razantných opatreniach a následnej dôslednej disciplinovanosti ľudí. Som na Slovákov hrdý, pretože spoločne sme dostali krajinu v súvislosti s COVID-19 tam, kde sme dnes, a ochránili sme zdravie ľudí, čo je pre vládu v boji s koronavírusom základnou alfou a omegou. Keď sa obzriem späť, som veľmi rád, že sme ako jedni z prvých zaviedli nosenie rúšok, čo významne pomohlo k zabráneniu šírenia vírusu. Veľký význam mali aj ďalšie opatrenia, spomeniem napríklad zákaz zhromažďovania. Výrazným pozitívnym prvkom bolo aj možno pre niekoho kontroverzná štátna karanténa pre ľudí vracajúcich sa z cudziny. Výrazne pomohla. Mnoho pozitívne testovaných ľudí, ktorí boli nositeľmi COVID-19, sme odchytili práve tam. Dôležitým faktom boli aj opatrenia v obchodných prevádzkach či na čerpacích staniciach. Ľudia ich disciplinovane dodržiavali, za čo by som im aj z tohto miesta chcel ešte raz veľmi pekne poďakovať. K situácii sme sa celý národ postavili zodpovedne a nízky počet nakazených, v niektoré dni nula, nám umožnil opatrenia postupne uvoľňovať. Krajina sa znovu nadýchla. V mene predsedu vlády môžem povedať, aby som však rád všetkých veľmi pekne poprosil, a použijem to jeho obľúbené a som si istý, že to myslí úprimne: „Nepokazme si to.“ Tým chcem verejnosť požiadať, aby sme boli naďalej zodpovední. A sme na dobrej ceste. A spoločne sme ako jedna z mála krajín dokázali ochrániť zdravie, ba dokonca aj životy ľudí, pretože počet úmrtí pozitívne testovaných na COVID-19 je tiež u nás na Slovensku rekordne nízky, čo je dobrá správa. Ďakujem za pozornosť, skončil som.
Bartek, Michal, poslanec NR SR (2024-06-12):
Ďakujem veľmi pekne, pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady, výboru Národnej rady pre financie a rozpočet a Výboru Národnej rady pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Zároveň odporúčam, aby výbory uvedený návrh prerokovali do 6. septembra 2024 a gestorský výbor do 9. septembra 2024 od jeho prerokovania v prvom čítaní na schôdzi Národnej rady Slovenskej republiky. Prosím, dajte o mojom návrhu hlasovať. Ďakujem.
Zmajkovičová, Renáta, podpredsedníčka NR SR (2013-04-30):
Vy nemôžete prepustiť miesto. Dodržujeme rokovací poriadok. Nech sa páči.